laion/Wikipedia-Exotic huggingface dataset:
רנטה מאורו

רנטה מאורו' (באיטלקית: Renata Mauro; ‏17 במאי 1934 – 28 במרץ 2009) הייתה מנחת טלוויזיה איטלקייה. מאורו נולדה במילאנו, מגיל צעיר החלה לעסוק באמנויות הבמה וגם למדה שירה ופיתוח קול, ב-1962 הופיע במחזה הערב אימפרוביזציה שהועלה בתיאטרון, היא הנחתה את אירוויזיון 1965 שנערך בנאפולי. ב-1967 הנחתה את פסטיבל סן רמו. . ב-1958 הופיע בסרט "The Naked Maja" העוסק בצייר פרנסיסקו דה גויה, ב-1961 הופיעה בסרט "Il relitto" שהוצג בפסטיבל קאן, ב-1963 הופיע בתפקיד קטן ללא קרדיט בסרט "Il giorno più corto" המהווה פארודיה לסרט היום הארוך ביותר. מדיה וקבצים בנושא רנטה מאורו בוויקישיתוף רנטה מאורו, במסד הנתונים הקולנועיים IMDb (באנגלית) רנטה מאורו, באתר AllMusic (באנגלית) רנטה מאורו, באתר MusicBrainz (באנגלית) רנטה מאורו, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
חיימה לורנטה

חיימה לורנטה לופז (בספרדית: Jaime Lorente López; נולד ב-12 בדצמבר 1991) הוא שחקן ספרדי, אשר זכה להצלחה עולמית בזכות השתתפותו בסדרות "אליטה" ו"בית הנייר". חיימה לורנטה נולד במורסיה, ספרד ב-12 בדצמבר 1991. יש לו אחות גדולה בשם ג'וליה. הוא התאמן במשחק בלה אסקואלה סופיריור דה ארטה דרמטיקו דה מורסיה (בית הספר לאמנות ודרמה של מורסיה) ובעל תואר שני בלימודים מתקדמים מטעם UNIR. הוא למד ריקוד עכשווי, אך העדיף לפתח את קריירת המשחק שלו. הוא ניהל מערכת יחסים עם השחקנית מריה פדרזה, שכיכבה לצידו בשתי סדרות הטלוויזיה "בית הנייר" ו"אליטה" משנת 2018 עד 2020. לורנטה שיחק בהפקת התיאטרון Equus, עליה זכה בפרס מריה ג'סוס סירוונט בקטגוריית "השחקן הטוב ביותר". הוא גם שיחק בהפקות תיאטרון כמו "הציבור", "הנקמה של הנשים", ו"הסוד של פואנטה וייחו". בשנת 2016, לורנטה החל לשחק בסדרה של אנטנה 3, "הסוד של פואנטה וייחו" בתפקיד אליאס מאטו. בשנת 2017 גילם את דנוור בסדרת הטלוויזיה המצליחה, "בית הנייר", עליה הועמד לפרס בקטגוריית "שחקן המשנה הטוב ביותר בטלוויזיה" מטעם איגוד השחקנים הספרדי. בשנת 2018 הוא גילם את פרננדו "נאנו" גרסיה דומינגז בסדרה המקורית של נטפליקס, "אליטה". בשנת 2020, גילם את רודריגו דיאז דה ויואר "אל סיד" בסדרה "אל סיד". בשנת 2022 כיכב בתפקיד ראשי בדרמת הספורט "42 segundos" בו גילם את שחקן הכדורמים פדרו גרסיה אגואדו (אנ') במהלך אולימפיאדת ברצלונה (1992). בנוסף לקריירת המשחק שלו, הוציא לאור לורנטה את הספר, A propósito de tu boca; אוסף של שירים שהוא התחיל לכתוב בתיכון. מדיה וקבצים בנושא חיימה לורנטה בוויקישיתוף חיימה לורנטה, ברשת החברתית אינסטגרם חיימה לורנטה, במסד הנתונים הקולנועיים IMDb (באנגלית) חיימה לורנטה, באתר Rotten Tomatoes (באנגלית) חיימה לורנטה, באתר Metacritic (באנגלית) NOTICIAS EL COMERCIO PERÚ, María Pedraza y su divertido almuerzo con Jaime Lorente | TVMAS, El Comercio Perú, ‏2019-01-05 (בספרדית) Jaime Lorente, IMDb 6 de Agosto de 2019, "Élite": lanzaron el tráiler de la segunda temporada que tendrá nuevos estudiantes e intrigas, infobae (ב־European Spanish) Jaime Lorente | Maydel (בספרדית) EDICIONES PLAZA S.L, 'La casa de papel' se cuela en el Salón del Cómic de València, Cultur Plaza (בספרדית) La casa de papel, 2017-05-02, נבדק ב-2021-06-24 Elite (TV Series 2018– ), IMDb (באנגלית אמריקאית) El secreto de Puente Viejo | Web oficial Antena 3 series, Antena3 (בספרדית) INICIO, www.uniondeactores.com El trágico desenlace de Jaime Lorente en 'El secreto de Puente Viejo' antes de su éxito en 'La casa de papel', Antena3, ‏2019-08-24 (בספרדית) Jaime Lorente será 'El Cid' en la mayor serie histórica jamás hecha en España, AS.com, ‏2019-07-23 (בספרדית) A propósito de tu boca - Jaime Lorente | Planeta de Libros. (בEuropean Spanish)
מצוק אונה

מצוק אונה (באנגלית: Oona Cliff) הוא מצוק סלעי, המכוסה ברובו קרח, הממוקם ברכס נונאטאקי אאוטבק, באזור חוף פנל של ארץ ויקטוריה שבאנטארקטיקה. המצוק פונה לכיוון צפון, וממוקם בסמוך מצפון-מערב להר וולטון. אורכו של המצוק 7 קילומטרים. המצוק מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1964. שמו של המצוק ניתן לו על ידי הוועדה המייעצת לשמות אנטארקטיים. המצוק נקרא על שמו של היין אונה (Hain Oona), פיזיקאי יונוספירה אסטוני ששהה בתחנת הקוטב הדרומי בשנת 1968. מצוק אונה באתר הסקר הגאולוגי של ארצות הברית מצוק אונה באתר הגאזט האנטארקטי של ממשלת ניו זילנד מצוק אונה באתר הגאזט האנטארקטי של ממשלת אוסטרליה מצוק אונה באתר הגאזט האנטארקטי המשווה SCAR של ממשלת אוסטרליה תצלום לוויין של אזור מצוק אונה מצוק אונה באתר mindat ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי
מיכאל השני, קיסר האימפריה הביזנטית

מיכאל השני (ביוונית: Μιχαήλ Β', Τραυλός; המגמגם) (770–829) היה קיסר ביזנטיון ושליטה בין השנים 820 עד 829 ומייסדה של השושלת האמורית. מיכאל נולד באמוריון (Amorium) שבפריגיה באסיה הקטנה למשפחה ענייה והצטרף לצבא הביזנטיני כחייל פשוט. הצטיינותו העלתה אותו למשרת מפקד משמר הארמון. מיכאל סייע ללאון החמישי לעלות לכס הקיסר בשנת 813, אך בדצמבר שנת 820, כאשר נתגלה קשר לרצח הקיסר, נאשם מיכאל במעורבות בקשר, נאסר ונדון למוות. לפני שהוצא גזר דינו לפועל, רצחו חלק משותפיו לקשר את לאון החמישי בכנסיית איה סופיה ומיכאל הוכתר על-ידם לקיסר. במהלך תקופת שלטונו בין השנים 822–824 לחם מיכאל באחיו הגנרל תומאס, שתבע את השלטון לעצמו. במחלוקת בין האיקונוקלסטים לשמרנים, שביקשו לשמר אלמנטים של עבודת האלילים בנצרות, נטה מיכאל לעמדת האיקונוקלסטים, אך נזהר מלהכריע בסוגיה. בתקופת שלטונו איבדה האימפריה הביזנטית את כרתים לערבים, שהחלו גם במתקפה על סיציליה. מדיה וקבצים בנושא מיכאל השני, קיסר האימפריה הביזנטית בוויקישיתוף מיכאל השני, קיסר האימפריה הביזנטית, באתר אנציקלופדיה בריטניקה (באנגלית) מיכאל השני, קיסר האימפריה הביזנטית, באתר "Find a Grave" (באנגלית) מיכאל השני, קיסר האימפריה הביזנטית, באתר אנציקלופדיית ההיסטוריה העולמית (באנגלית)
ג'ארד הופמן

ג'ארד ויליאם הופמן (באנגלית: Jared William Huffman; נולד ב-18 בפברואר 1964) הוא פוליטיקאי ומשפטן אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת קליפורניה, מאז 2013. המחוז משתרע מגשר שער הזהב עד לגבול הצפוני של קליפורניה באורגון. טרם היבחרו של הופמן לקונגרס, היה חבר האספה המדינתית של קליפורניה בשנים 2006–2012. עורך דין במקצועו. הופמן נולד בעיר אינדפנדנס השוכנת במיזורי, ובשנת 1982 השלים את לימודיו התיכוניים בתיכון ע"ש ויליאם כריסמן. לאחר מכן קיבל תואר ראשון במדע המדינה אחרי שהשלים בכבוד רב את לימודיו הגבוהים באוניברסיטת קליפורניה בסנטה ברברה, שם היה חבר באחווה פי דלתא תטא. כסטודנט באוניברסיטה זו, היה הופמן שחקן כדורעף מיומן. הוא היה חבר בנבחרת הכדורעף של ארצות הברית בשנת 1987, כאשר דורגה הנבחרת במקום הראשון בעולם וזכתה באליפות העולם בכדורעף. ב-1990 סיים לימודי משפטים בבוסטון קולג'. את קריירתו המשפטית החל כעורך דין שכיר המתמחה בתיקים בעלי עניין ציבורי. בין ניצחונותיו בבית המשפט ניתן למנות תיק בו ייצג את ארגון נשים לאומי (NOW), שחייב את כל הקמפוסים של אוניברסיטת קליפורניה לעמוד ב"כלל 9" (Title IX), חוק פדרלי האוסר אפליה מינית בכל מוסד לימודי הנהנה ממימון מטעם הממשלה הפדרלית של ארצות הברית. הופמן היה עורך דין בכיר במועצה להגנת משאבי טבע. הוא גם היה מנהל נבחר של "מחוז המים העירוני של מרין" במשך תריסר שנים, כולל שלוש קדנציות כנשיא מועצת המנהלים של גוף זה. ביוני 2006 נבחר הופמן אל מועמד המפלגה הדמוקרטית לייצוג מחוז הבחירה השישי באספה המדינתית של קליפורניה, לאחר בחירות מקדימות מרירות בהן הפתיע את הממסד הדמוקרטי כשגבר על יריבותיו פמלה טורליאט, חברת מועצת העיר פטאלומה (Petaluma), וסינת'יה מאריי, חברה במועצת המפקחים של מחוז מארין, שנחשבה למתמודדת המובילה בפריימריז. ביום הבחירות הכלליות ניצח את מייקל הרטנט, מועמד המפלגה הרפובליקנית, עם 65.84% מקולות הבוחרים. הוא נבחר מחדש בשנים 2008 ו-2010. בארבע השנים הראשונות לכהונתו בבית המחוקקים של קליפורניה חיבר הופמן למעלה מארבעים חקיקות. ביוני 2011 הודיעה לין וולזי (אנ'), חברת בית הנבחרים של ארצות הברית מזה עשרים שנה, על פרישתה מהחיים הפוליטיים. חיש מהר הכריז הופמן על התמודדותו להחליפה במחוז הקונגרס השני של קליפורניה, שנוצר ממחוז הקונגרס השישי של ווזלי בעקבות תוצאות מפקד האוכלוסין של ארצות הברית מ-2010. בבחירות הכלליות גבר בקלות על המועמד הרפובליקני דן רוברטס ביחס של 29%–71%. באפריל 2018 ייסד הופמן ביחד עם דן קילדי, ג'יימי רסקין וג'רי מקנרני את "שדולת המחשבה החופשית בקונגרס", קבוצה של מחוקקים דמוקרטים התומכים בהפרדת הדת מהמדינה ובהתנגדות לאפליה של אתאיסטים, אגנוסיטיים, אנשי דת וחסרי דת. מדיה וקבצים בנושא ג'ארד הופמן בוויקישיתוף אתר האינטרנט הרשמי של ג'ארד הופמן בבית הנבחרים (באנגלית) ג'ארד הופמן, ברשת החברתית פייסבוק ג'ארד הופמן, ברשת החברתית אקס (טוויטר) ג'ארד הופמן, ברשת החברתית אינסטגרם ג'ארד הופמן, סרטונים בערוץ היוטיוב אתר האינטרנט האישי של הופמן (באנגלית) ג'ארד הופמן, באתר המדריך הביוגרפי של הקונגרס של ארצות הברית (באנגלית) דייוויד קטנסי, Report: Lynn Woolsey to retire, באתר פוליטיקו, 21 ביוני 2011 (באנגלית) ג'וליה מנצ'סטר, Dem lawmakers launch 'Freethought' congressional caucus, באתר The Hill‏, 30 באפריל 2018 (באנגלית)
אלברו ריקו

אלברו ריקו לאדרה (בספרדית: Álvaro Rico Ladera; נולד ב-13 באוגוסט 1996) הוא שחקן ספרדי, אשר זכה להצלחה עולמית בזכות השתתפותו בסדרה "אליטה". בשנת 2011 החל את דרכו כשחקן בהפקת התיאטרון, La Celestina. הופעת הבכורה שלו בטלוויזיה הייתה בשנת 2017 בפרק של סדרת הטלוויזיה "מרכז הרפואי". באותה השנה גילם את ניקולאס בסדרת הטלוויזיה "אוסף הקטיפה". בסוף 2017 הוכרז שהוא יהיה אחת מהדמויות הראשיות בסדרת הטלוויזיה "אליטה", שם שיחק לצד מיגל הראן ואסתר אקספוסיטו. במסגרת השתתפותו ב"אליטה" גילם ריקו את דמותו של לאופולדו "פולו" בנבנט וילאדה, ביסקסואל צעיר, שנמצא במשולש אהבה עם קרלה (אקספוסיטו) וכריסטיאן (הראן). בשנת 2021 הוא התראיין במגזין Vanity Teen וסיפר שהשתתפותו בסדרת הטלוויזיה השפיעה באופן דומיננטי עליו ועל המשך קריירת המשחק שלו. בשנת 2022 החל לככב בסדרת הדרמה "קדושת המשפחה" בנטפליקס; אודות משפחה שמסתירה סוד מזעזע מתחילה מחדש את חייהם במדריד. מדיה וקבצים בנושא אלברו ריקו בוויקישיתוף אלברו ריקו, ברשת החברתית אקס (טוויטר) אלברו ריקו, ברשת החברתית אינסטגרם אלברו ריקו, במסד הנתונים הקולנועיים IMDb (באנגלית) אלברו ריקו, באתר Rotten Tomatoes (באנגלית) Álvaro Rico, IMDb Enclm, Los actores de "Élite" estarán en Toledo el 25 de noviembre recogiendo un premio de CiBRA, ENCLM, ‏2018-11-14 (בספרדית) Por Vilma Degorgue, Álvaro Rico, Polo en 'Élite': "Hice el cásting para el personaje de Guzmán", Diez Minutos, ‏2018-11-12 (ב־European Spanish) Netflix presenta el reparto de Élite, su segunda serie española, La Vanguardia, ‏2018-01-21 (בספרדית) Jatniel Villarroel, Álvaro Rico: A Sucker Punch Of Reality Vanity Teen 虚荣青年 Menswear & New Faces Magazine, www.vanityteen.com (באנגלית בריטית) NOTICIAS MAG, Álvaro rico, de Élite a Alba, la versión española de Fatmagül que desarrolla Antena 3 | España | Series TV | FAMA, Mag., ‏2020-04-28 (בספרדית) SensaCine.com.mx, 'Élite 3': Álvaro Rico se despide de Polo con emotivo mensaje, SensaCine.com.mx (ב־Mexican Spanish) Juan Sanguino, Álvaro Rico: “Los ídolos tienen gente protegiéndolos constantemente, pero a cambio deben pagar un precio”, EL PAÍS, ‏2021-01-09 (בספרדית) Álvaro Rico como Miquel Torres Bosch en 'La caza. Tramuntana' - Fotos en FormulaTV, FormulaTV (בספרדית) Redacción, Tito Valverde, Álvaro Rico y Pol Hermoso fichan por 'Alba', la nueva apuesta de Antena 3 para su prime time, Vertele, ‏2020-05-16 (בספרדית)
ארון פייפר

ארון חוליו מנואל פייפר (בספרדית: Arón Julio Manuel Piper; נולד ב-29 במרץ 1997) הוא שחקן וזמר ספרדי, אשר זכה להצלחה עולמית בזכות דמותו - אנדר מוניוס בסדרה "אליטה". ארון פייפר נולד בברלין, גרמניה ב-29 במרץ 1997. אביו גרמני ואמו ספרדייה. כאשר פייפר היה בן 5 הם עברו לספרד. לאחר ששהה בקטלוניה במשך כמה שנים, עברה משפחתו לאסטוריאס, שם התגורר באבילס ובלוארקה. בהמשך לכך, למד משחק ובימוי, תוך שלמד לדבר בארבע שפות: ספרדית, קטלאנית, גרמנית ואנגלית. במסגרת השתתפותו ב"אליטה" (2018–2021) גילם ריקו את דמותו של אנדר מוניוס, הומוסקסואל צעיר ובנה של מנהלת בית הספר. במהלך הסדרה, מתאהב בעומאר. בשנת 2020, השתתף בסדרה הטלוויזיה "הבלגן שאתה משאיר מאחור", במסגרתה גילם את דמותו של יאגו. בנוסף לכך, השתתף פייפר בסרטי קולנוע שונים כדוגמת "האקדוחן", "מכתוב" ו"רק כשאין לי מה לאכול". פייפר פתח בקריירה מוזיקלית בנוסף לקריירת המשחק שלו. בשנת 2020 הוציא את סינגל הבכורה שלו "Sigo", בו השתתפו מאנקי ומיגל. באוגוסט 2020 הוא הוציא סינגל נוסף, "Rosé", בהשתתפות מאנקי גם כן. על מנת לעזור בקידום השיר, הוציא לו וידאו קליפ רשמי. במרץ 2021 הוציא ארון את מיני-אלבום הבכורה שלו Nieve, בו נכללו שירים פופולריים רבים כמו: "Nieve",‏ "Plastilina" ו-"Mufasa". 2021: Nieve ארון פייפר, ברשת החברתית פייסבוק ארון פייפר, ברשת החברתית אקס (טוויטר) ארון פייפר, ברשת החברתית אינסטגרם ארון פייפר, סרטונים בערוץ היוטיוב ארון פייפר, במסד הנתונים הקולנועיים IMDb (באנגלית) ארון פייפר, באתר Rotten Tomatoes (באנגלית) ארון פייפר, באתר MusicBrainz (באנגלית) ארון פייפר, באתר דיזר Arón Piper, IMDb Urzaiz, Begoña Gómez (2020-03-18). "Arón Piper: "Es una locura lo que te pagan. Sigo alucinando y mi entorno también"". El País (בספרדית). ISSN 1134-6582. נבדק ב-2021-06-24. Elite | Netflix Official Site, www.netflix.com (באנגלית) El desorden que dejas, 2020-12-11, נבדק ב-2021-06-24 ARON x MOONKEY x MYGAL - Sigo [Official Audio], נבדק ב-2021-06-24 MOONKEY X ARON - ROSÉ, נבדק ב-2021-06-24 Nieve - EP by ARÓN, Genius (באנגלית)
מדונה וילד עם יוחנן המטביל וקדושה

"מדונה וילד עם יוחנן המטביל וקדושה" או "השיחה הקדושה של ג'יבנאלי" הוא ציור מראשית המאה ה-16 מאת ג'ובאני בליני, הנמצא באוסף גלריית האקדמיה בוונציה. העבודה מתבססת על נושא "השיחה הקדושה" (Sacra conversazione). במרכז הציור מתארים מרים וישו בנה. מרים לובשת בגדים אופייניים בצבע אדום וכחול. ישו התינוק מופיע עירום, ועיניו מופנות אל הצופה. רגליו מתוארות מצולבות, כמעיין רמז מקדים לצליבתו. בצדה השמאלי מתוארת דמותו של יוחנן המטביל, המזוהה בעזרת אטריבוט הצלב אותו הוא נושא. מימין מתוארת דמות נשית של קדושה שאיננה מזוהה, אך ייתכן שמדובר במריה מגדלנה או קתרינה מאלכסנדריה, המרבות להופיע בתיאורים דומים. רקע הציור מכיל דימוי של עיר נמל, בעלת מאפיינים ריאליסטים. תיארוך העבודה הוא לראשית המאה ה-16, לפני שנת 1504. תיארוך זה מתבסס על העתק של דמות יוחנן המופיעה בציור מאת אנדרה פרביטלי (Andrea Previtali) משנת 1504. מדיה וקבצים בנושא מדונה וילד עם יוחנן המטביל וקדושה בוויקישיתוף מדונה וילד עם יוחנן המטביל וקדושה באתר גלריית האקדמיה (באנגלית) ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
אנגאורי רייס

אנגאורי רייס (באנגלית: Angourie Rice; נולדה ב-1 בינואר 2001) היא שחקנית טלוויזיה וקולנוע אוסטרלית. התפרסמה מתפקידה בתור בטי ברנט בסרטי גיבורי העל מבית מארוול קומיקס "ספיידרמן: השיבה הביתה", ובהמשכיו "ספיידרמן: רחוק מהבית" ו"ספיידרמן: אין דרך הביתה". רייס נולדה בסידני, אוסטרליה לג'רמי רייס, במאי קולנוע, וקייט רייס, סופרת. המשפחתה מתגוררת במלבורן. לפני כן התגוררו תקופה קצרה בפרת' ובמשך שנה במינכן שבגרמניה. שמה הפרטי הוא כשם עיירה באוסטרליה בה חייתה סבתה. בשנת 2013 שיחקה בסרט האוסטרלי "These Final Hours". היא הופיעה בסדרות האוסטרליות "The Doctor Blake Mysteries"‏, "Worst Year of My Life Again" ו"בנות הים של מקו". בשנת 2016 שיחקה בקומדיית הפעולה האמריקאית "בלשים בע"מ", לצידם של ראסל קרואו וראיין גוסלינג. בשנה זו שיחקה גם בסרט המדע הבדיוני האוסטרלי "Nowhere Boys: The Book of Shadows". בשנת 2017 שיחקה בסרט האוסטרלי "Jasper Jones", שהוא עיבוד לנובלה בת אותו שם, ובסרט האמריקאי שביימה סופיה קופולה "הפיתוי". בהמשך השנה לוהקה לגלם את דמותה של בטי ברנט בסרט "ספיידרמן: השיבה הביתה" מבית מארוול קומיקס שביים ג'ון וואטס. היא שיחקה בתפקיד משמעותי יותר בסרט ההמשך "ספיידרמן: רחוק מהבית" משנת 2019, וגם בסרט השלישי "ספיידרמן: אין דרך הביתה" שיצא לאקרנים ב-2021. בשנת 2018 כיכבה בסרט האמריקאי "יום אחרי יום" ובסרט האוסטרלי "גבירותיי בשחור" בכיכובה של ג'וליה אורמונד. בשנת 2019 שיחקה בפרק מתוך הסדרה "מראה שחורה" לצד מיילי סיירוס. בשנת 2021 שיחקה במיני-סדרת הדרמה של HBO "הסודות של איסטאון" בתפקיד שיבון, בתה של הבלשית מר (קייט וינסלט). בשנת 2022 כיכבה בסרט הקומדיה "השמיניסטית" של נטפליקס, בתפקיד סטפני קונווי (הצעירה) לצד רבל וילסון ששיחקה את הגרסה הבוגרת של אותו התפקיד. בשנת 2023 שיחקה בתפקיד הראשי במיני סדרה הדבר האחרון שהוא אמר לי לצד ג'ניפר גארנר. מדיה וקבצים בנושא אנגאורי רייס בוויקישיתוף אנגאורי רייס, ברשת החברתית אקס (טוויטר) אנגאורי רייס, ברשת החברתית אינסטגרם אנגאורי רייס, במסד הנתונים הקולנועיים IMDb (באנגלית) אנגאורי רייס, באתר "אידיבי", מאגר הידע העברי לקולנוע ישראלי ועולמי אנגאורי רייס, באתר AllMovie (באנגלית) אנגאורי רייס, באתר Rotten Tomatoes (באנגלית) אנגאורי רייס, באתר Metacritic (באנגלית) אנגאורי רייס, באתר MusicBrainz (באנגלית) פיליפה הוקר,Angourie Rice juggles high school and Hollywood, באתר סידני מורנינג הראלד, 13 באוקטובר 2014 Today's Birthday 1/1, באתר 7news‏, 1 בינואר 2020 Australian actor Angourie Rice wins dream role as hunk Ryan Gosling’s daughter, באתר דיילי טלגרף אוסטרליה, 30 בספטמבר 2014
מינה אל חמני

מינה אל חמני (בערבית: مينا الحماني; נולדה ב-29 בנובמבר 1993) היא שחקנית ספרדייה, אשר זכתה להצלחה עולמית בזכות השתתפותו בסדרה "אליטה". מינה אל חמני נולדה ב-29 בנובמבר 1993 וגדלה במדריד, ספרד. משפחתה ממוצא מרוקאי. היא החלה את קריירת המשחק שלה בשנת 2014. בשנת 2018 החלה לשחק בסדרת הטלוויזיה המצליחה "אליטה" כאחת משלושת התלמידים החדשים בבית הספר. היא נחשבת לתלמידה מצטיינת שהגיעה על תקן מלגה. בשנת 2019 החלה לשחק בסדרת הטלוויזיה "הרנאן", בתפקיד איישה ובשנת 2021 החלה לשחק את אלווירה ב"הפנימייה: לאס קומברס". מינה אל חמני, ברשת החברתית אקס (טוויטר) מינה אל חמני, ברשת החברתית אינסטגרם מינה אל חמני, במסד הנתונים הקולנועיים IMDb (באנגלית) Mina El Hammani, IMDb New Netflix drama ‘Elite’ explores Islamophobia in Europe, Arab News, ‏2018-10-06 (באנגלית) Can You Guess The Singer Mina El Hammani Listens To On The Sets Of Her Netflix Show?, Vogue Arabia, ‏2019-02-17 (באנגלית בריטית) Mina El Hammani: "Me llegan muchos mensajes de chicas árabes que quieren ser actrices", FormulaTV (בספרדית) Hernán (TV Series 2019– ), IMDb (באנגלית אמריקאית) The Boarding School: Las Cumbres (TV Series 2021– ), IMDb (באנגלית אמריקאית)
זהר עמיר

זהר עמיר (נולד ב-15 באוגוסט 1961 בקיבוץ גן שמואל) הוא אלוף-משנה במילואים בצה"ל, אשר פיקד על חטיבה 27. עמיר נולד ב-15 באוגוסט 1961 בקיבוץ גן שמואל. אביו, דן עמיר, בן להורים שעלו ארצה בשנת 1920 מלבוב, אוקראינה ולודז', פולין והיו מגרעין ההקמה של קיבוץ גן שמואל, היה הבן השלישי שנולד בקיבוץ גן שמואל. אמו, יהודית עמיר לבית קוניו, בת להורים שנולדו בסלוניקי, יוון ואיזמיר, טורקיה עלתה לארץ בשנת 1944 במסגרת עליית הנוער ברכבת מטורקיה לארץ ישראל. בילדותו, עמיר שהה מחוץ לישראל במסגרת עבודתם של הוריו. בשנת 1979 התגייס לצה"ל והתנדב לקורס טיס. לאחר כשנה הודח מהקורס ושובץ על פי בקשתו בחיל השריון, שם עבר הכשרה כלוחם וקורס מפקדי טנקים. לאחר מכן הדריך קורס אחד בתפקיד גנן קמ"ט בגדוד 532. בהמשך השלים קורס קצינים, שובץ בגדוד קק"ש (קורס קציני שריון) בתפקיד גנן קק"ש. במבצע שלום הגליל שירת כמפקד מחלקת טנקים ונלחם בקרבות גדוד 196 בג'זין ובקעת הלבנון. בהמשך שובץ בתפקיד קמב"ץ גדוד 196. לאחר סיום קורס מפקדי פלוגות שובץ בתפקיד מ"פ בגדוד 78 בחטיבה 14 ולאחר פירוק החטיבה בשנת 1985 עבר עם פלוגתו לגדוד 46 בחטיבה 401. בתפקידיו הבאים שירת כסגן מפקד גדוד 46, קצין אג"ם חטיבה 460 וחטיבה 188. בשנת 1990 מונה למפקד גדוד 52 בחטיבה 401, ולאחר מכן שירת כקצין אג"ם אוגדה 162 וסגן מפקד חטיבה 401. בשנים 1995–1998 שירת כמפקד חטיבה 27 ובמקביל כרמ"ח תוא"ר זרוע היבשה, אותה הוא הקים. לאחר מכן שירת באגף התכנון כרמ"ח תכנון אסטרטגי ועוזר ראש אג"ת לתשתיות. בשנת 2001 פרש מצה"ל. לאחר סיום שירותו הצבאי כיהן בתפקידי ניהול באלול טכנולוגיות בע"מ, כסמנכ"ל פיתוח עסקי ושיווק מערכות יבשה. בשנים 2021–2024 עבד כמנהל תוכניות הגנה אקטיביות בארצות הברית באלביט מערכות יבשה. במאי 2024 הצטרף לחברת DRS RADA כמנהל תחום עסקי מערכות מכ"ם של הגנת הכוח והגנה אקטיבית. בשנת 2005 הוציא עמיר את הספר "דלת פתוחה: חדוות הניהול בדרג הביניים". עמיר, בעל תואר ראשון במדעי המדינה, כלכלה וסוציולוגיה מאוניברסיטת בר-אילן, ובעל תואר שני במנהל עסקים באוניברסיטת דרבי, אנגליה. הוא מתגורר ביהוד. נשוי לכרמל הלפרן-עמיר ואב לשלושה. מדיה וקבצים בנושא זהר עמיר בוויקישיתוף דלת פתוחה, באתר הספרייה הלאומית של ישראל עו"ס מרכזת מחוזית (לעניין סדרי דין) שירות לרווחת הפרט והמשפחה, משרד העבודה, הרווחה והשירותים החברתיים, מחוז דן
נשר רמלה (אתר פלאוליתי)

נשר רמלה הוא אתר ארכאולוגי-פרהיסטורי שהתגלה בעקבות פעולות חציבה במפעל נשר רמלה בשפלה. האתר נמצא בתוך שקע קרסטי גדול, תחת כיפת השמים. חפירות האתר חשפו שכבות ארכאולוגיות עמוקות המעידות על ביקורים חוזרים ונשנים במקום של חבורות ציידים באמצע התקופה הפלאוליתית התיכונה, לערך 140–100 אלף שנים לפני זמננו. עיקר העדויות הן כלי צור מסותתים ששימשו לטביחת בעלי חיים ועצמות מאובנות של פרסתנים שניצודו. בחלק מהשכבות קיימים שרידי אש ומדורות. בשכבה התחתונה ביותר באתר התגלו חלקי לסת וגולגולת אנושיים בעלי צורה קדמונית מהצפוי; בתקופה זו כבר ידועים באזור הלבנט וסביבתו אוכלוסיות של אדם מודרני (הומו ספיאנס) ואדם ניאנדרטלי אך האדם מנשר רמלה ארכאי יותר בצורתו. מדיה וקבצים בנושא נשר רמלה בוויקישיתוף ניר חסון, חפירה ליד רמלה משנה את מה שחשבו החוקרים על הרגלי הציד של האדם הקדמון, באתר הארץ, 17 באפריל 2020 ירון דרוקמן, סוג חדש של אדם קדמון, שלא היה מוכר למדע, התגלה ליד רמלה, באתר ynet, 24 ביוני 2021 ניר חסון, חוקרים ישראלים הכריזו כי גילו טיפוס אדם קדמון חדש: "הומו נשר רמלה", באתר הארץ, 24 ביוני 2021 יונת אשחר, תגלית ישראלית: אדם קדמון חדש למדע, מכון דוידסון, 24 ביוני 2021 יונת אשחר, המאובן המסתורי שהתגלה בישראל ומעורר מחלוקת בקרב מדענים, באתר N12, דצמבר 2021 Zaidner et al. (2021). Middle Pleistocene Homo behavior and culture at 140,000 to 120,000 years ago and interactions with Homo sapiens . Science Hershkovitz et al. (2021). A Middle Pleistocene Homo from Nesher Ramla, Israel . Science
אליפות ישראל בהיאבקות יוונית-רומית

אליפות ישראל בהיאבקות יוונית-רומית, היא תחרות ספורטיבית בהיאבקות בסגנון יווני-רומי, החשובה ביותר בישראל בענף זה. האליפות נערכת תחת "איגוד ההיאבקות בישראל". מתאבק אשר זוכה באליפות מקבל אישור להשתתף באליפות אירופה ובאליפות העולם. באליפות ישראל יכולים להשתתף נערים מגיל 15. אליפות ישראל בהיאבקות חופשית אליפות ישראל בהיאבקות חופים איגוד ההיאבקות בישראל, באתר איגוד ההיאבקות בישראל באתר הרשמי של איגוד ההיאבקות בישראל
מוזיאון שפיירא

מוזיאון SchPIRA הוא מוזיאון של הקהילה היהודית בעיר שפייר שבריינלנד-פפאלץ, גרמניה. המוזיאון נפתח בנובמבר 2010, 72 שנה לאחר ליל הבדולח, שבמהלכו נהרס גם בית הכנסת בשפייר. המוזיאון מהווה השלמה לגטו הסמוך, שבו ניתן לצפות בשלושת המוסדות החשובים ביותר של הקהילה היהודית: בית הכנסת, בית קברות יהודי ומקווה. המוזיאון מציג תערוכות ארכאולוגיות מחיי קהילת יהודי שפייר בימי הביניים. המוזיאון משתרע על 80 מטר רבוע, ונמצא בו שבר קשת עגול מהמאה ה-12, מאה מצבות מהמאה ה-14 שנלקחו מבית הקברות לפני שהוסב לתחנת רכבת וחלון קשת כפול משנת 1110. חלק מהתערוכות במוזיאון נמצאות בו בהשאלה קבועה מהמוזיאון ההיסטורי של ריינלנד-פפאלץ שנמצא בשפייר. אתר האינטרנט הרשמי של מוזיאון שפיירא
עונת 1991/1992 בליגת העל ההולנדית

עונת 1991/1992 הייתה העונה ה-36 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. דן האג, דה חראפסחאפ ופנלו ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו דה חראפסחאפ ופנלו שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 ירדו לליגת המשנה. הקבוצה במקום ה-16 התמודדה לצמד משחקים בשיטת בית-חוץ כנגד המנצחת בפלייאוף ליגת המשנה. סחיידאם התאחדה בסיום העונה הקודמת עם DS79 מליגת המשנה ובעונה זו נרשמה כדורדרכט 90 בליגת העל. דן האג הפסידה במשחקי פלייאוף הירידה וירדה לליגת המשנה
אליפות ישראל בהיאבקות יוונית-רומית 2012

אליפות ישראל בהיאבקות יוונית-רומית נערכה ברחובות ב-10 בפברואר 2012 אליפות ישראל בהיאבקות חופשית איגוד ההאבקות בישראל | תחרות | אליפות ישראל בוגרים, באתר איגוד ההאבקות בישראל
אתינגאנים

אתינגאנים (ביוונית: Ἀθίγγανοι) היו כת בנצרות שפעלה בקיסרות הביזנטית ואימצה כמה ממנהגי היהדות. לפי המקורות העתיקים האתינגאנים היו כת נוצרית של מתייהדים שאימצו כמה ממנהגי היהדות, הם קיימו את "חוקי משה" ושמרו את יום השבת אולם מנגד הם לא נהגו למול את בניהם והעדיפו במקום לקיים את טקס הטבילה. ההשפעה היהודית מיוחסת לקהילה היהודית שחיה בקרבתם ואף נאמר שלכל משפחה אתינגאנית היה יהודי שתפקידו היה להיות מדריכם בענייני הדת היהודית. המקורות מציגים את האתינגאים כיורשיהם של המלכיצדיקאים אולם דבר זה לא וודאי, בהשקפת עולמם הם היו קרובים לפלגיאנים והתנגדו לפולחן האיקונין. יש חוקרים המפקפקים במידת ההשפעה שהמקורות הכנסייתים מייחסים ליהודים על האתינגאים, מכיוון שלכותבים הכנסייתים יש נוהג להאשים את היהודים בכל צרות הנצרות. האתניגאנים התגוררו בפריגיה שבאסיה הקטנה, האזכור הראשון שלהם בהיסטוריה הוא כתומכיו של המועמד לעלות לכס הקיסרות ניקופורוס ולאחר עלייתו הוא נהג בסובלנות בבני הכת, אולם מדיניות זאת השתנתה בזמנו של יורשו מיכאל הראשון, קיסר האימפריה הביזנטית. קיסר זה היה נתון להשפעה הקנאית של פטריארך קונסטנטינופול ובהשפעתו הוציא פקודה שגזרה דין מוות על כל בני הכת, אם כי יותר מאוחר הומתק העונש להחרמת רכושם והגלייתם של בני הכת. כתוצאה מכך חלק מהם עזבו לפרובינקיות המערביות של הקיסרות והתיישבו בעיר אגינה. למרות הגזרות הקשות הכת המשיכה להתקיים בפריגיה ויש ידיעות על קהילה משגשגת של אתינגאנים בימי שלטונו של מיכאל השני. בימי שלטונו של קונסטנטינוס השביעי פורפירוגניטוס ההתקפות על האתינגאנים התחדשו והם הואשמו בעיסוק בכישוף ובזימון שדים, ההתקפות עליהם היו חלק ממערכה כוללת כנגד זרמים נוצרים לא-אורתודוקסים ששכנו בקיסרות. קיומם מתועד עד המאה ה-11. Elli Kohen, History of the Byzantine Jews, University Press of America, 2007, pages 75-77 Joshua Starr, "An Eastern Christian Sect: The Athinganoi: To the Memory of Prof. Andréas Michael Andréadès (1877-1935)". The Harvard Theological Review, Vol. 29, No. 2 (Apr., 1936), pp. 93-106